paragraph_text: Radnja filma vrti se oko bogate njujorčanke Erice Benton (Jill Clayburgh) čiji se "savršeni" život naglo raspada kada je njezin suprug Martin (Michael Murphy) ostavi zbog mlađe djevojke. Film dokumentira usamljeni život Erice nakon razvoda u kojem se bori s vlastitom zbunjenošću, tugom i bijesom. Kako vrijeme odmiče ona se zbližava s nekoliko svojih prijatelja, ponovno dobiva životnu inspiraciju i čak se čini sretnijom nego prije. Radnja filma također se dotiče i općenitog seksualnog oslobođenja tijekom 70-ih godina prošlog stoljeća. Erica u konačnici pronalazi novu ljubav s osjećajnim britanskim umjetnikom (Alan Bates).